Karansén 9
An ɲé an yɛrɛ dɔbɛnna anna ɲɔnbɛnlu kan ma di ?
Ni ilé ni Yahuwa la Séré dô yé Kitabu makaranɲala, alu yé karan kɛla sɛbɛ mɛn kɔnɔ, tumadôn i dɛrini wô karanna djani alu yé karan kɛ ɲɔn fɛ. I kakan ka wô lé fanan kɛ djani i yé wa kafuɲɔhɔya la ɲɔnbɛn rɔ ni i yé afɛ ka karanlu ɲayé yén dɔ. Ni an ka wati dô djaté wô kan ma, an di munafan baa sɔrɔn.
Karan wô kɛ wati ni a kɛ diya suwandi a ɲuman la. I yé i mirila a ɲuman la wati djuma ? I dɛrini wô kɛla sɔmada lé la djani i yé ila baaralu damina ? Ni wô tɛ wura fɛ i dénnu sinɔ wati ? Hali ni i tɛ sé wati siyaman kɛla karan rɔ, watinin dô suwandi ka karan wô kɛ tuma wô la. I kana kô gbɛrɛ siisi kɛ tuma wô la. I sii yɔrɔ masumani dô la, ka bɔ aradiyo, télévisiyɔn ani ila téléfɔni mankanlu kɔrɔ. Ila karan damina Alla matara di, wô di i madɛmɛn kôsa i yé ɲina ila kɔnɔrɔfililu ma, ka ila miriya bɛɛ bila Alla Kumankan kan. — Filipu kalu 4:6, 7.
I bolo nɔɔ bila sɛbɛ la maɲinikalilu djabililu la, sa i yé sé djabili dôlu dila kafuɲɔhɔya kɔnɔ. Kô mɛnlu yé sɛbɛ kɔnɔ, i kakan ka wô lé ɲayé munun. I miri sɛbɛ dakun ma, ani dakun wô ɲafɔni ɲamɛn alé sɛbɛ kɔnɔ. Fotolu lakɔrɔsi a ɲuman la, ka ban ka i miri fanan labilali maɲinikalilu ma, wôlu lé yé sɛbɛ dakun kɔrɔ yirala. I ba kɛ sɛbɛ fan kélén kélénnalu karanna, maɲinikalilu djabililu ɲini a rɔ. Sura mɛnlu yirani sɛbɛ kɔnɔ, wôlu karan. Sura wôlu yé mɛn yirala ka bɛn sɛbɛ dakun ma, i miri wô ma kôsɛbɛ (Kɛwalilu 17:11). Ni i ka maɲinikali dô djabili sɔrɔn sɛbɛ fan dô rɔ, i bolo nɔɔ bila yén na, kôsa i kana ɲina djabili wô ma. Wô kɔ, i ba kɛ afɛ ka maɲinikali dô djabi kafuɲɔhɔya kɔnɔ, i di i bolo layɛlɛ ; ni élu ka kuma lasé i ma, i di ila djabili lasuduɲa.
Kô mɛnlu ɲafɔtɔ kafuɲɔhɔya la ɲɔnbɛn rɔ, lɔkun bɛɛ la, ni i ka to wôlu karanna kôsɛbɛ djani i yé wa ɲɔnbɛnlu rɔ, i di miriya kuralu sɔrɔn i yé mɛnlu lala ila “ nanfolo ” kan, lɔnniya mɛn kɔni yé i bolo ka bɛn Kitabu ma. — Matiyu 13:51, 52.
I disé wati djatéla di kôsa i yé i yɛrɛ dɔbɛn ɲɔnbɛnlu kan ma ?
I disé i yɛrɛ dɔbɛnna di sa i yé djabili dôlu di ɲɔnbɛnlu rɔ ?
min_Latn dyu_Latn bam_Latn bam_Latn bam_Latn bam_Latn bam_Latn bam_Latn